CELEX: 62020CN0360
Language: sl
Date: 2020-08-04 00:00:00
Title: Zadeva C-360/20: Predlog za sprejetje predhodne odločbe, ki ga je vložilo Tribunalul Argeş (Romunija) 4. avgusta 2020 – Ministerul Dezvoltării Regionale şi Administraţiei Publice/NE

16.11.2020   
            
            
               SL
            
            
               Uradni list Evropske unije
            
            
               C 390/18
            
         
      Predlog za sprejetje predhodne odločbe, ki ga je vložilo Tribunalul Argeş (Romunija) 4. avgusta 2020 – Ministerul Dezvoltării Regionale şi Administraţiei Publice/NE
      (Zadeva C-360/20)
      (2020/C 390/27)
      Jezik postopka: romunščina
      
         Predložitveno sodišče
      
      Tribunalul Argeş
      
         Stranki v postopku v glavni stvari
      
      
         Tožeča stranka: Ministerul Dezvoltării Regionale şi Administraţiei Publice
      
         Tožena stranka: NE
      
         Vprašanji za predhodno odločanje
      
      
                  1.
               
               
                  Ali pojem goljufije, ki škoduje finančnim interesom [Evropske unije], iz člena 1(1)(a) Konvencije o zaščiti finančnih interesov Evropskih skupnosti, pripravljene na podlagi člena K.3 Pogodbe o Evropski uniji, zajema kršitev, ki je bila storjena z namenom zagotavljanja videza spoštovanja določb člena 57(1) Uredbe (ES) št. 1083/2006 (1), da bi se izognili uporabi pravil iz odstavka 3 navedenega člena s strani države članice v povezavi s pravili iz člena 98 navedene uredbe, ali samo kršitev, ki je bila storjena do zaključka izvedbene faze, ob izključitvi dejanj, storjenih v vzdrževalni fazi projekta?
               
            
                  2.
               
               
                  Ali je mogoče pravo Unije, zlasti določbe člena 4(3) PEU v povezavi z določbami člena 325(1) in (2) PDEU [in] člena 1(1)(a) Konvencije o zaščiti finančnih interesov Evropskih skupnosti, pripravljene na podlagi člena K.3 Pogodbe o Evropski uniji, razlagati tako, da nasprotuje nacionalni določbi – ki izključuje kaznovanje osebe, obdolžene kaznivega dejanja, ki je bilo storjeno v fazi po zaključku izvedbene faze, tj. v vzdrževalni fazi, in ki je povezano z obveznostmi, ki jih je ta oseba prevzela s pogodbo o financiranju – ter razlagi nacionalnega prava, v skladu s katero pojem goljufije, ki škoduje finančnim interesom [Unije], ne zajema tudi nezakonitega ravnanja upravičenca do financiranja v vzdrževalni fazi projekta, ki je povezano z obveznostmi, prevzetimi s pogodbo o financiranju, ne glede na izvor sredstev ali zneske, porabljene pri izpolnjevanju obveznosti, ki jih je upravičenec prevzel za vzdrževanje projekta (lastna sredstva upravičenca ali sredstva [Unije])?
               
            
         (1)  Uredba Sveta (ES) št. 1083/2006 z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitvi Uredbe (ES) št. 1260/1999 (UL 2006, L 210, str. 25).